เงินบาทเปิดตลาดที่ 31.31/33
ธนาคารซีไอเอ็มบีไทย รายงาน เงินบาทเปิดตลาดเช้านี้ที่ระดับ 31.31/33 ค่อนข้างทรงตัวจากเย็นวานนี้
29 พ.ย. 2554

ธนาคารซีไอเอ็มบีไทย รายงาน เงินบาทเปิดตลาดเช้านี้ที่ระดับ 31.31/33 ค่อนข้างทรงตัวจากเย็นวานนี้
นักบริหารเงินจากธนาคารซีไอเอ็มบี ไทย  เปิดเผยว่า เงินบาทเปิดตลาดเช้านี้ที่ระดับ 31.31/33 บาท/ดอลลราร์ จากเย็นวานนี้ปิดตลาดที่ระดับ 31.29/31 บาท/ดอลลาร์ เงินบาทค่อนข้างทรงตัวจากวานนี้ ซึ่งแข็งค่าขึ้นมาแตะที่ระดับ 31.30/32 บาท/ดอลลาร์ ทั้งที่ค่าเงินยูโรปรับตัวแข็งค่าขึ้นมา
โดยเช้านี้ค่าเงินยูโรอยู่ที่ระดับ 1.3313/3315 ดอลลาร์/ยูโร ส่วนเงินเยนอยู่ที่ระดับ 78.22/26 ปรับตัวอ่อนค่าจากเย็นวานนี้ที่ระดับ 77.72 เยน/ดอลลาร์ 
นักบริหารเงิน คาดว่า เงินบาทวันนี้ยังอยู่ในทิศทางที่อ่อนค่า โดยมองกรอบไว้ที่ 31.25-31.30 บาท/ดอลลาร์ ยังให้ติดตามปัจจัยภายนอก ซึ่งสัปดาห์นี้จะมีประมูลพันธบัตรของทางยูโรโซนว่าจะได้รับการตอบรับดีหรือไม่ ถ้าได้รับการตอบรับดีน่าจะทำให้เงินบาทแข็งค่าต่อไปอีก
สำหรับวันอังคารจะมีรายงานตัวเลขเศรษฐกิจของสหรัฐฯ ดังนี้ สแตนดาร์ด แอนด์ พัวร์/เคส ชิลเลอร์เปิดเผยราคาบ้านเดือน ก.ย.54 และ Conference Board เปิดเผยดัชนีความเชื่อมั่นผู้บริโภคสหรัฐเดือน พ.ย.54